TTB ปันผล 0.038 บ. แจกวอร์แรนต์ผู้ถือหุ้นเดิม 100 : 1 ราคาใช้สิทธิ 0.95 บ.
บอร์ด TTB เคาะปันผล 0.038 บ./หุ้น ขึ้นเครื่องหมาย XD 1 เม.ย.65 จ่าย 11 พ.ค.65 แจกวอร์แรนต์ผู้ถือหุ้นเดิม ในอัตรา 100:1 อายุ 3 ปี นับจากวันที่ได้ออกใบสำคัญแสดงสิทธิ  กำหนดราคาใช้สิทธิ 0.95 บ.
บอร์ด TTB เคาะปันผล 0.038 บ./หุ้น ขึ้นเครื่องหมาย XD 1 เม.ย.65 แจกวอร์แรนต์ผู้ถือหุ้นเดิม ในอัตรา 100:1 กำหนดราคาใช้สิทธิ 0.95 บ.
23 ก.พ. 2565

ธนาคารทหารไทยธนชาต จำกัด (มหาชน) หรือ TTB ระบุว่า ที่ประชุมคณะกรรมการบริษัทฯ วันที่ 23 ก.พ.2565 มีมติอนุมัติจ่ายปันผลจากงวดดำเนินงานวันที่ 1 ม.ค. 2564 ถึงวันที่ 31 ธ.ค. 2564 เป็นเงินสดในอัตรา 0.038 บาท/หุ้น กำหนดขึ้นเครื่องหมาย XD วันที่ 21 เม.ย.2565 และกำหนดจ่ายเงินปันผลในวันที่ 11 พ.ค.2565
นอกจากนี้มีมติอนุมัติออกและจัดสรรใบสำคัญแสงสิทธิที่จะซื้อหุ้นสามัญเพิ่มทุนของธนาคารครั้งที่ 1 (TTB-W1) จำนวนไม่เกิน 966,228,745 หน่วย ให้แก่ผู้ถือหุ้นของธนาคารตามสัดส่วนการถือหุ้น โดยมีเงื่อนไขว่าธนาคารจะไม่จัดสรรให้ผู้ถือหุ้นที่จะทำให้ธนาคารมีหน้าที่ตามกฎหมายต่างประเทศ (Preferential Public Offering (PPO)) โดยไม่คิดมูลค่า ในอัตราการจัดสรร 100 หุ้นสามัญ ต่อ 1 หน่วยใบสำคัญแสดงสิทธิ ทั้งนี้ใบสำคัญแสดงสิทธิดังกล่าวมีอายุ 3 ปี นับจากวันที่ได้ออกใบสำคัญแสดงสิทธิ และมีอัตราการใช้สิทธิตามใบสำคัญแสดงสิทธิ 1 หน่วยต่อหุ้นสามัญ 1 หุ้น ที่ราคาใช้สิทธิ 0.95 บาทต่อหุ้น
ทั้งนี้ธนาคารสงวนสิทธิที่จะไม่ออกหรือจัดสรรใบสำคัญแสดงสิทธิ TTB-W1 ให้กับผู้ถือหุ้นรายใด ๆ หากการออกหรือการจัดสรรใบสำคัญแสดงสิทธิให้แก่ผู้ถือหุ้นรายนั้นจะทำให้ธนาคารมีหน้าที่ตามกฎหมายต่างประเทศ โดยธนาคารได้พิจารณาว่าจะไม่มีการออกหรือจัดสรรใบสำคัญแสดงสิทธิให้แก่ผู้ถือหุ้นในประเทศสหรัฐอเมริกา ประเทศแคนาดา ประเทศสาธารณรัฐประชาชนจีน ประเทศแอฟริกาใต้และประเทศอื่นใด ตามที่ธนาคารพิจารณาเห็นสมควร (ซึ่งอาจรวมถึงการไม่ออกหรือจัดสรรใบสำคัญแสดงสิทธิ TTB-W1 ให้แก่บุคคลสัญญาติอเมริกัน (U.S. Persons ตามนิยามที่กำหนดให้ Regulation S ภายใต้ U.S. Securities Act of 1993))